*Henrici, regis Angliae, epistola ad abbatem et Capitulum Cistercii*. Vix Thomas, Cantuariensis archiepiscopus, per duos annos moram fecerat in abbatia de Pontigniaco, cum Guarino abbati et monachis ibidem Deo servientibus, quibus commendatus fuerat in custodia ab Alexandro Summo Pontifice, et ecce rex Angliae mandavit praedicto abbati de Pontigniaco quod si ille ulterius retineret Cantuariensem archiepiscopum in domo sua, ipse fugaret ab Anglia omnes monachos sui Ordinis. Demum Capitulo cisterciensi etiam scripsisse, quod tunc celebrabatur, affirmant quatuor socii Sancti Martyris, qui vitam eius stylo mandaverunt. Lib. II, cap. 17 *(ex Manrique *AC.* ann. 1167, cap. II, n° 4.)* 